Norgesmesterskapet i fotball for menn 1913

Norgesmesterskapet i fotball for menn 1913 ble vunnet av Odd etter finaleseier 2-1 over Mercantile den 12. oktober. Målscorere for Odd var Rolf Haakonsen, som scoret i det 32. minutt, og Jonas Aas, som scoret i det 37. minutt. Målscorer for Mercantile var Olaf Iversen, som scoret i det 42. minutt. 

10 000 tilskuere overvar kampen som ble spilt på Urædd stadion i Porsgrunn. Dommer var Ruben Gelford, Sverige. Dette var femte gang Odd vant et norgesmesterskap.

Odds  vinnerlag : Ingolf Pedersen, Otto Aulie, Per Skou, Bjarne Gulbrandsen, Peder Henriksen, Thoralf Grubbe, Henry Reinholt, Sverre Andersen, Per Haraldsen, Rolf Haakonsen og Jonas Aas.  

Mercantiles lag: Sverre Lie,  Harald Schreiner, Charles Herlofsen, Thomas Hesselberg Berntzen, Harald Johansen, H. Fredrik Holmsen, Rolf Aass, Kaare Engebretsen, Hans Endrerud, Olaf Iversen og Eystein Holmsen.

1. runde
Kvik, Fredrikshald – Lyn, Gjøvik 7-0
Stavanger IF – Brann 6-4

Resten av lagene hadde walk over.

2. runde
Mercantile – Brage 8-0
Stavanger IF – Odd 2-5
Ørn – Grane, Arendal (w.o. Grane trakk seg.)

Kvik fikk walk over.

Semifinaler
Mercantile – Kvik, Fredrikshald 2-1 e.e.o.
Odd – Ørn 3-0

Finale
Odd – Mercantile 2-1

 Kilder 
www.rsssf.no

1913
Kategori:Fotball i 1913
Fotball for herrer